**SISAČKI VODOVOD d.o.o.**

Ruđera Boškovića 10

OIB: 84218628128

**44 000 Sisak**

U Sisku, dana 14.08.2020.

U skladu s člankom 423. Zakona o trgovačkim društvima, člankom 26. Zakona o vodnim uslugama i člankom 32. Društvenog ugovora društva s ograničenom odgovornošću Sisački vodovod d.o.o. (pročišćeni tekst) od 30.09.2019. godine ovime trgovačko društvo Sisački vodovod d.o.o. iz Siska, Ruđera Boškovića 10 (u daljnjem tekstu: Društvo) raspisuje

**JAVNI NATJEČAJ**

za izbor, imenovanje i zapošljavanje direktora trgovačkog društva

SISAČKI VODOVOD d.o.o.

Grad Sisak kao član Skupštine društva Sisački vodovod d.o.o. s većinskim udjelima u Društvu ima namjeru predložiti održavanje Skupštine Društva i/ili dopunu dnevnog reda Skupštine Društva koja će se održati 28. kolovoza 2020. godine o donošenju Odluke o opozivu direktora Društva te o donošenju Odluke o provođenju javnog natječaja za izbor, imenovanje i zapošljavanje novog direktora Društva.

Kandidat koji bude izabran na temelju ovog natječaja bit će imenovan direktorom Društva i zaposlen u Društvu samo pod uvjetom da Skupština društva na sjednici donese gore navedene Odluke.

U suprotnom, pravo je Društva da ovaj Javni natječaj poništi u bilo kojem trenutku. U slučaju poništenja ovog Javnog natječaja Društvo nikome ne odgovara za bilo kakvu štetu.

Kandidati za direktora Društva, osim uvjeta propisanih Zakonom o trgovačkim društvima, moraju ispunjavati sljedeće uvjete:

1. Završen najmanje diplomski sveučilišni studij ili specijalistički diplomski stručni studij pravne, ekonomske, tehničke ili društvene struke;
2. Najmanje pet godina radnog iskustva na rukovodećim poslovima;
3. Organizacijske sposobnosti provjerene u dosadašnjem radu;
4. Mora ponuditi najbolji Plan rada i razvoja Društva u četverogodišnjem razdoblju.

Na natječaj se mogu javiti samo punoljetne poslovno sposobne fizičke osobe (državljani Republike Hrvatske) za koje ne postoji:

Okolnosti iz članka 239. st. 2. Zakona o trgovačkim društvima:

* Da kandidat nije osoba koja je kažnjena za kazneno djelo zlouporabe stečaja, zlouporabe u postupku stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakona Republike Hrvatske i to za vrijeme od pet godina po pravomoćnosti presude kojom je osuđena, s time da se u to vrijeme ne računa vrijeme provedeno na izdržavanju kazne ili
* Da kandidat nije osoba protiv koje je izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana;

Uz vlastoručno potpisanu prijavu za natječaj, kandidati su dužni dostaviti:

* Životopis u kojem će se u skladu s dostavljenim dokazima obrazložiti ispunjavanje uvjeta iz javnog natječaja;
* Dokaz o odgovarajućem stupnju obrazovanja (preslika diplome ili svjedodžbe ovjerena kod javnog bilježnika);
* Dokaz o dosadašnje radnom iskustvu – potvrda o podacima evidentiranim u bazi podataka Hrvatskog zavoda za mirovinsko osiguranje;
* Dokaz o hrvatskom državljanstvu (preslika domovnice, osobne iskaznice ili putovnice);
* Izjavu ovjerenu kod javnog bilježnika danu pod punom kaznenom i imovinskom odgovornosti da kod kandidata ne postoje okolnosti iz članka 239. st. 2. Zakona o trgovačkim društvima;
* Kandidatov plan poslovanja za Društvo za naredno četverogodišnje razdoblje.

Natječaj se raspisuje za obavljanje poslova direktora u društvu Sisački vodovod d.o.o., na određeno vrijeme u trajanju od 4 godine. Poslovi će se obavljati u sjedištu društva na adresi Obala Ruđera Boškovića 10, 44 000 Sisak. Natječaj se raspisuje za rad u punom radnom vremenu u trajanju od 40 sati tjedno. Direktor će primati bruto plaću minimalno u visini bruto plaće pročelnika gradske uprave Grada Siska za protekli mjesec.

Direktora Društva imenuje Skupština Društva na mandat u trajanju od četiri godine, a Nadzorni odbor ima pravo sudjelovanja u natječajnom postupku i pravo dati preporuku najboljeg kandidata Skupštini.

Javni natječaj za izbor i imenovanje direktora Društva bit će objavljen na web stranici Grada Siska te na Portalu INDEX OGLASI - www.index.hr.

Urednom prijavom smatra se prijava koja sadrži svu traženu dokumentaciju navedenu u ovom natječaju.

Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.

O rezultatima izbora kandidati će biti pisano obavješteni u roku od 7 (sedam) dana od dana završetka natječaja.

Prijave na natječaj sa dokazima o ispunjavanju uvjeta iz natječaja podnose se u roku od pet dana od dana objave natječaja.

Prijave dostaviti na: Sisački vodovod d.o.o., Ruđera Boškovića 10, 44 000 Sisak, sa naznakom „Prijava za javni natječaj za direktora Društva – ne otvarati“.

Pravo je Društva da ovaj Javni natječaj poništi u bilo kojem trenutku i bez obveze postojanja nekog opravdanog razloga. U slučaju poništenja ovog Javnog natječaja Društvo nikome ne odgovara za bilo kakvu štetu.

SISAČKI VODOVOD d.o.o.

zastupano po članu Društva:

**Grad Sisak**

Kristina Ikić Baniček, v. r.